open-index/open-wikipedia-markdown huggingface dataset:
Δημήτριος Μουρούζης

Ο Πρίγκιπας **Δημήτριος Μουρούζης** (Φανάρι, 1768 - 25 Οκτωβρίου 1812) ήταν γιος του  της σπουδαίας βυζαντινής οικογένειας των Μουρούζηδων, κλάδος της οποίας συνεχίζει να υφίσταται σήμερα στην Ιταλία.

## Βιογραφικά στοιχεία
Ήταν γιος τού πρίγκιπα Κωνσταντίνου Δ. Μουρούζη Ηγεμόνα της Μολδαβίας και της Σμαράγδας, κόρης τού Ματθαίου Γκίκα. 

Ο Δημήτριος Μουρούζης υπήρξε Μέγας Διερμηνέας της Υψηλής Πύλης από το 1808, όταν επιτυγχάνοντας την εύνοια του Σουλτάνου Σελήμ Γ΄ έλαβε την άδεια της ανίδρυσης της Μεγάλης του Γένους Σχολής στη Ξηροκρήνη (Κουρού-τσεσμέ) του Βοσπόρου. Επίσης βοήθησε ιδιαίτερα στην ανάπτυξη της παιδείας στις διάφορες επαρχίες.

Ήταν πληρεξούσιος των Οθωμανών στη Συνθήκη τού Ιασίου το 1792. Το 1812 ανέλαβε τις μετά των Ρώσων διαπραγματεύσεις ειρήνης, όπου και συνομολογήθηκε η Συνθήκη του Βουκουρεστίου (1812). Στη συνέχεια όμως, όταν ξεκίνησε η εκστρατεία των Γάλλων κατά της Ρωσίας, ο Γάλλος πρέσβης στη Κωνσταντινούπολη Σεβαστιάνι, προκειμένου να κερδίσει τη σύμπραξη των Οθωμανών στις γαλλικές πολεμικές επιχειρήσεις, έφθασε στο ιταμό σημείο να συκοφαντήσει τον μεγάλο Διερμηνέα  Παναγιώτη Μουρούζη ως εκ θρησκεύματος ρωσόφιλο, που δρα σε βάρος της Οθωμανικής αυτοκρατορίας, ειδικά στο Σερβικό ζήτημα. Συνέπεια αυτού ήταν να παρασύρει τον τότε Μαχμούτ Β΄ και ο σουλτάνος να διατάξει την θανάτωση των παραπάνω δι΄ αποκεφαλισμού. Αν και δεν ήταν ο πρώτος που έκανε μυστικές επαφές με τους Ρώσους, ήταν ο πρώτος που αποκαλύφθηκε.

Το 1812 με το τέλος του Ρωσοτουρκικού πόλεμου (1806-1812) και τη Συνθήκη του Βουκουρεστίου, οι Τούρκοι επιτέθηκαν στην Μολδοβλαχία και έσφαξαν τον πληρεξούσιο της Πύλης στη Συνθήκη, τον Δημήτριο Μουρούζη. Η εκτέλεση της διαταγής συνέβη στη Σούμλα, απ΄ όπου οι εκτελεστές Οθωμανοί απέστειλαν το κεφάλι του Π. Μουρούζη, με ειδικό ταχυδρόμο, στη Κωνσταντινούπολη.

## Οικογένεια
Νυμφεύτηκε στις 8 Οκτωβρίου 1792 την Ευφροσύνη Σούτσου και είχε τέκνα:
* Σμαράγδα (1801-1874), παντρεύτηκε τον Θεόδωρο Κρουπένσκι.
* Γεώργιος (16 Δεκεμβρίου 1804 - Βαρσοβία, 13 Σεπτεμβρίου 1831).
* Κωνσταντίνος (1806 - Αγ. Πετρούπολη 8 Οκτωβρίου 1838).
* Σεβαστή.
* Αλέξανδρος (απεβ. στην Αγ. Πετρούπολη, 1880). Νυμφεύτηκε πρώτα το 1842 την Ελένη Στούρτζα και μετά τη Ναντέγιντα Φεοντόροβνα Χαρτουλάρη.
* Μαρία.
* Ρωξάννη, παντρεύτηκε τον βαρόνο Τέοντορ Στιούαρτ.

## Πηγές
* Νεώτερον Εγκυκλοπαιδικόν Λεξικόν Ηλίου τομ.13ος, σελ.817

Κατηγορία:Οικογένεια Μουρούζη
Β΄ Εθνική ποδοσφαίρου ανδρών 1990-91

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1990-91** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση

Στο πρωτάθλημα Β΄ Εθνικής του 1990-91 δεν υπήρξε κάποια καινοτομία σε σχέση με εκείνο της προηγούμενης σεζόν 1989-90. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. Χαρακτηριστικό του πρωταθλήματος ήταν πως οι περισσότερες ομάδες ήταν ισοδύναμες και υπήρξαν πολλές ισοβαθμίες. Είναι χαρακτηριστικό πως από την 7η ως την 18η θέση η απόσταση ήταν μόνο 3 βαθμοί.

***Ομάδες (18)**
***Όμιλος (1)**
***Πρωταθλητής**: **[[Εθνικός Πειραιώς (ποδόσφαιρο)|Εθνικός]]**, άνοδος στην Α΄ Εθνική.
****Δευτεραθλήτρια**: **[[Π.Α.Σ. Κόρινθος|Α.Π.Σ. Κόρινθος]]**, άνοδος στην Α΄ Εθνική.
****Τριταθλητής**: **[[Πιερικός (ποδόσφαιρο)|Πιερικός]]**, άνοδος στην Α΄ Εθνική.
***Υποβιβασμός (4)**: Εορδαϊκός, Προοδευτική, Μακεδονικός, Γ.Α.Σ. Βέροια.
****Υποβιβασμός από Α΄ Εθνική (3)**: Ιωνικός Νικαίας, Λεβαδειακός, Π.Α.Σ. Γιάννινα. 
****Άνοδος από Γ΄ Εθνική (4)**:  Φ.Α.Σ. Νάουσα, Δόξα Βύρωνα, Α.Ο. Τρίκαλα, Α.Ο. Αιγάλεω.

### Πρώτοι σκόρερ

***17 γκολ**: Αλέκος Αλεξανδρής (Βέροια).
***16 γκολ**: Θοδωρής Τσολερίδης (Απόλλων Καλαμαριάς).
***15 γκολ**: Ανδρέας Κωνσταντινίδης (Ατρόμητος).

## Βαθμολογία

## Σημειώσεις


## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 450.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 200-203.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1990-1991
Ελληνικό Μουσείο Πληροφορικής

Το **Ελληνικό Μουσείο Πληροφορικής**, το μοναδικό στο είδος του μουσείο πληροφορικής στη νοτιανατολική Ευρώπη, ιδρύθηκε τον Μάϊο του 2008 και ξεκίνησε τις δραστηριότητες του το 2009. Από το 2012 αποτελεί τον πρώτο επίσημο φορέα στην Ελλάδα που συγκεντρώνει τη γνώση για την εξέλιξη στο χώρο της πληροφορικής από το 1970 μέχρι τα μέσα της δεκαετίας του 1990 σε έναν ενιαίο χώρο. 

Εμπνευστής και ιδρυτής του Ελληνικού Μουσείου Πληροφορικής είναι ο Γεώργιος Τσεκούρας. 

Το Ελληνικό Μουσείο Πληροφορικής (ΕΛ.Μ.Π.) βασίζεται στις δωρεές υπολογιστών, λογισμικού και άλλων αντικειμένων από τον χώρο της πληροφορικής, προερχόμενες από ιδιώτες, από δημόσιους και μεγάλους ιδιωτικούς οργανισμούς, καθώς και από πολλούς άλλους φορείς. Η λειτουργία του ΕΛ.Μ.Π. στηρίζεται εξ ολοκλήρου σε ιδίους πόρους.

Οι εγκαταστάσεις του Μουσείου βρίσκονται στο Μοσχάτο, στην οδό Πέτρου Σπυροπούλου 2 & Θεσσαλονίκης και δέχεται μεμονωμένους επισκέπτες και σχολεία κατόπιν συνεννοήσεως με τους υπεύθυνους του μουσείου.

Όραμα του μουσείου είναι, μεταξύ άλλων, να προσφέρει γνώση σε όλους εκείνους που αναζητούν να μάθουν για την ιστορία της πληροφορικής και νοσταλγούν το παρελθόν της.

Στους σκοπούς του μουσείου περιλαμβάνονται η διάσωση, συλλογή και συντήρηση μοναδικών μηχανημάτων και εντύπων που συντέλεσαν στην εξέλιξη της τεχνολογίας, όπως και η γνωριμία και η διάδοση της ιστορία της πληροφορικής στο κοινό.

## Εκθέματα
Στο χώρο του μουσείου εκτίθεται μεγάλος αριθμός υπολογιστικών συστημάτων εταιρειών που έχουν εκλείψει ή και συνεχίζουν να υπάρχουν, όπως Sinclair, Commodore, Amstrad, Texas Instruments, Wang, Olivetti PC, Zenith, Casio, Compaq, Toshiba, Sharp, Apple, καθώς και λογισμικό και υλικό γι' αυτά, και παλαιές εκδόσεις του ειδικού περιοδικού τύπου.

Συνολικά η συλλογή του Ελληνικού Μουσείου Πληροφορικής περιλαμβάνει περισσότερα από 11.500 εκθέματα τα οποία έχουν περιέλθει στο μουσείο ως δωρεές. Ο αριθμός των δωρητών ξεπερνά τους 550.

## Νομική υπόσταση μουσείου
Το μουσείο βρίσκεται υπό τη νομική σκέπη ενός μη κερδοσκοπικού οργανισμού με την επωνυμία **«**Ελληνικό Μουσείο Πληροφορικής**»**, ο οποίος είναι επίσημα εγκεκριμένος από το Πρωτοδικείο Αθηνών (Α.Κ. 1428/2012). 

Το προηγούμενο νομικό πλαίσιο βασιζόταν στο καταστατικό για την δημιουργία ιδρύματος με την επωνυμία "Ίδρυμα Πληροφορικής", το οποίο τελούσε υπό την έγκριση ( Α.Π. 1075297 30.07.2009) της Διεύθυνσης Εθνικών Κληροδοτημάτων του Υπουργείου Οικονομικών.

## Παραπομπές

## Πηγές
* protagon.gr

* Πρώτο Θέμα

* Περιοδικό "Επίκαιρα"

## Εξωτερικοί σύνδεσμοι
* Επίσημη ιστοσελίδα του Μουσείου

Πληροφορικης
Κατηγορία:Αιγάλεω
Κατηγορία:Δήμος Μοσχάτου - Ταύρου
Πληροφορικης
Αγαλματίδιο ανθρώπου (Μητροπολιτικό Μουσείο Τέχνης, αρ. 74.51.5576)

Στην συλλογή του Μητροπολιτικού Μουσείου Τέχνης στην Νέα Υόρκη εκτίθενται με αριθμό ευρετηρίου 74.51.5576 χάλκινο αγαλματάκι που βρέθηκε στην Κύπρο.
## Περιγραφή
Το χάλκινο αγαλματάκι έχει ύψος 7 εκατοστά. Παρουσιάζει μια ανδρική ανθρώπινη μορφή με λεπτό ψηλό σώμα και μακρά σκέλη. Τα άνω άκρα είναι τεταμένα μπροστά και χαμηλά, και μακρυά από το σώμα. Τα κάτω σκέλη είναι ανοιχτά και στηρίζουν το βάρος του σώματος. Δεν γνωρίζουμε αν πατάει στο έδαφος.  Κάτω από τις πατούσες καταλήγει σε αιχμές με τις οποίες προφανώς στηριζόταν σε βάση. 
## Ερμηνεία και ιστορική τοποθέτηση
Η πρώιμη απλοϊκή τεχνική έχει ομοιότητες με άλλα ευρήματα στην Ολυμπία και αλλού.
## Πηγές

*  Στοιχεία από τη βάση δεδομένων του Μητροπολιτικού Μουσείου Τέχνης
* 

Κατηγορία:Έργα γλυπτικής
Κατηγορία:αρχαία τέχνη
Κατηγορία:Εκθέματα στο Μητροπολιτικό Μουσείο Τέχνης
Κατηγορία:Αρχαιολογικά ευρήματα από την Κύπρο
Λαβή υδρίας (Μητροπολιτικό Μουσείο Τέχνης, αρ. 06.1093)

Στην συλλογή του Μητροπολιτικού Μουσείου Τέχνης στην Νέα Υόρκη εκτίθενται με αριθμό ευρετηρίου 06.1093 χάλκινο αντικείμενο που αγοράστηκε το 1906.
## Περιγραφή
Η επάνω φλάντζα είναι διακοσμημένη με σφίγγες καθιστές αναντικριστά. Φοράν καπέλο στο κεφάλι και κορδέλα στα φτερά. Η κάτω φλάντζα είναι διακοσμημένη με δύο ανδρικές ξαπλωμένες μορφές. Η δεξιά μορφή κρατάει φιάλη στο αριστερό και δίσκο στο δεξί χέρι. Η δεύτερη μορφή κρατάει δίσκο στο δεξί και κερατοειδές ποτήρι στο αριστερό χέρι. Η μακρυά κόμη και των δύο μορφών είναι περιποιημένη, ενώ πέφτει στο στήθος με πλεξούδες δεξιά και αριστερά. Στο κέντρο δεσπόζει μια γυναικεία μορφή, η οποία αποτελεί το κύριο συνδετικό στοιχείο.
## Ερμηνεία και ιστορική τοποθέτηση
Η σύνθεση αυτή είναι σπάνιο δείγμα της αρχαϊκής τέχνης. Ήταν προσαρμοσμένο σε υδρία και χρησίμευε ως χερούλι.  
## Πηγές

*  Στοιχεία από τη βάση δεδομένων του Μητροπολιτικού Μουσείου Τέχνης
* 

Κατηγορία:Έργα γλυπτικής
Κατηγορία:αρχαϊκή τέχνη
Κατηγορία:Τέχνεργα
Κατηγορία:Εκθέματα στο Μητροπολιτικό Μουσείο Τέχνης
Κόρη (Μητροπολιτικό Μουσείο Τέχνης, αρ. 06.1104)

Στην συλλογή του Μητροπολιτικού Μουσείου Τέχνης στην Νέα Υόρκη εκτίθενται με αριθμό ευρετηρίου 06.1104 χάλκινο αγαλματάκι που αγοράστηκε το 1906.
## Περιγραφή
Το χάλκινοι αγαλματάκι έχει ύψος 13,5 εκατοστά. Παρουσιάζει κόρη που στέκει όρθια, σχεδόν άκαμπτη με το αριστερό πόδι να βηματίζει ελαφρά. Κρατάει λωτό στο δεξί χέρι, ενώ το αριστερό στηρίζεται στον μηρό. Το σώμα της είναι γυμνό, με μοναδικά στολίδια ένα κοκαλάκι στα μαλλιά και ένα βραχιόλι στο λαιμό. Η πλούσια κόμη είναι περιποιημένη και πέφτει κοτσίδα στο σβέρκο. 
## Ερμηνεία και ιστορική τοποθέτηση
Το έργο είναι φτωχά επεξεργασμένο και χρονολογείται στον 6ο αιώνα π.Χ..
## Πηγές

*  Στοιχεία από τη βάση δεδομένων του Μητροπολιτικού Μουσείου Τέχνης
* 
* 

Κατηγορία:Κόρες
Κατηγορία:αρχαϊκή τέχνη
Κατηγορία:Εκθέματα στο Μητροπολιτικό Μουσείο Τέχνης
Αθαλάριχος

Ο **Αθαλάριχος** (516 – 2 Οκτωβρίου 534) βασιλιάς των Οστρογότθων της Ιταλίας (526 - 534) ήταν γιος του Ευθάριχου και της Αμαλασούνθας, κόρης τού Θεοδώριχου του Μεγάλου. Κληρονόμησε τον θρόνο από τον παππού του το 526.

## Βιογραφία
Επειδή ο Αθαλάριχος ήταν μόλις δέκα ετών όταν διαδέχθηκε τον παππού του, η εξουσία βρισκόταν στα χέρια της μητέρας του Αμαλασούνθας. Η μητέρα του επεδίωξε για τον ίδιο εκπαίδευση στα πρότυπα της Ρωμαϊκής παράδοσης, αλλά οι Γότθοι ευγενείς την πίεσαν να παραχωρήσει την ανατροφή του στους ίδιους. Το αποτέλεσμα ήταν ο Αθαλάριχος να πίνει υπερβολικά και να επιδοθεί σε μία άσωτη ζωή, που κατέστρεψε τις προοπτικές του και έτσι αυτός οδηγήθηκε σε πρόωρο θάνατο.

## Παραπομπές


## Πηγές
*Chisholm, Hugh, ed (1911). Encyclopædia Britannica (Eleventh ed.). Cambridge University Press 

Κατηγορία:Οστρογότθοι
Κατηγορία:Βασιλείς των Οστρογότθων
Κατηγορία:Δυναστεία των Αμαλών
Ουίτιγις

Ο **Ουίτιγις** (*Witigis*, ... - 542) ήταν βασιλιάς των Οστρογότθων της Ιταλίας (536 - 540).
Ανέβηκε στο θρόνο στην Ιταλία στις αρχές των Γοτθικών πολέμων την εποχή που ο Βελισάριος είχε καταλάβει τη Σικελία και μετέβαινε ταχύτατα προς τη Νότια Ιταλία ως επικεφαλής των δυνάμεων του Βυζαντινού αυτοκράτορα Ιουστινιανού. 
Ο Ουίτιγις ήταν σύζυγος του μοναδικού εν ζωή παιδιού της Αμαλασούνθας Ματασούνθας, ο γάμος τους είχε στόχο τη στήριξή του στην κούρσα της διαδοχής. Ο πανηγυρικός την ημέρα της ενθρόνισής του απαγγέλθηκε από τον Κασσιόδωρο (536), διασώζεται μέχρι σήμερα ως δείγμα της κολακείας των Γότθων στους Βυζαντινούς σαν συνεχιστές της αρχαίας Ρώμης. 
Ο Ουίτιγις εκτέλεσε αμέσως μετά τον προκάτοχό του Θεόδατο καθώς είχε προκαλέσει την οργή των Γότθων μετά την αποτυχία του να στείλει βοήθεια στη Νάπολη όταν την πολιορκούσε ο Βελισάριος.  Ο διάσημος στρατηγός του Ιουστινιανού συνέλαβε τόσο τον Ουίτιγις όσο και τη γυναίκα του και τους μετέφερε στην Κωνσταντινούπολη όπου ο Ουίτιγις πέθανε χωρίς να αφήσει διαδόχους. Η Ματασούνθα παντρεύτηκε σε δεύτερο γάμο της τον πατρίκιο Γερμανό ανιψιό του Ιουστινιανού και γιο της αδελφής του Βιγιλαντίας.

## Παραπομπές
 		


## Πηγές

*Edward Gibbon; Henry Hart Milman (1880). The History of the Decline and Fall of the Roman Empire
*Julius von Pflugk-Harttung; John Henry Wright (1905). The great migrations. Lea brothers & company. p. 374.
*John H. Rosser (2012). Historical Dictionary of Byzantium. Scarecrow Press. p. 458. 
*John Stevens Cabot Abbott; Wilfred C. Lay (1900). Italy. P. F. Collier. p. 424.
*Robert Rix (13 November 2014). The Barbarian North in Medieval Imagination: Ethnicity, Legend, and Literature. Taylor & Francis. p. 51.

Κατηγορία:Οστρογότθοι
Κατηγορία:Βασιλείς των Οστρογότθων
Ιωάννης Λαυρέντιος ο Λυδός

Ο **Ιωάννης Λαυρέντιος ο Λυδός** ήταν Βυζαντινός αξιωματούχος και ιστορικός αρχαίων θεμάτων του 6ου αιώνα. Γεννήθηκε το 490 στη Φιλαδέλφεια της Λυδίας εξ ου και το όνομά του. Αναζήτησε μικρός την τύχη του στην Κωνσταντινούπολη και απέκτησε υψηλά πολιτικά και δικαστικά αξιώματα την εποχή των αυτοκρατόρων Αναστάσιου και Ιουστινιανού. Έχασε την εύνοια που κατείχε και καθαιρέθηκε το 552. Η ημερομηνία θανάτου του είναι άγνωστη αλλά υπολογίζεται μεταξύ 565-578, επί αυτοκράτορα Ιουστίνου.

## Λογοτεχνικό έργο
Όταν απεσύρθη στη σύνταξη, ο Ιωάννης ασχολήθηκε με τη συγγραφή αρχαίων Ρωμαϊκών κειμένων και απανθισμάτων, τρία εκ των οποίων σώζονται ως σήμερα:
* «Περί Διοσημειών» (ιστορία της μαντικής τέχνης)
* «Περί αρχών της Ρωμαίων πολιτείας» (ιδιαίτερα χρήσιμο για την ιστορία της διακυβέρνησης Ιουστινιανού)
* «Περί των μηνών» (αναφορές στις διάφορες γιορτές του Ρωμαϊκού χρόνου)

Ο κυριότερος λόγος που τα έργα του Ιωάννη είναι πολύτιμα σήμερα έγκειται στο γεγονός ότι στηρίχθηκε και αντέγραψε χαμένα έργα αρχαίων Ρωμαίων συγγραφέων. Στον Ιωάννη είχε ανατεθεί επίσης η σύνθεση ενός πανηγυρικού για τον Ιουστινιανό καθώς και η καταγραφή της ιστορίας των Περσικών πολέμων του αυτοκράτορα. Τα έργα αυτά όπως και κάποιες ποιητικές συλλογές του έχουν, δυστυχώς, χαθεί.

## Παραπομπές


## Βιβλιογραφία
*  John the Lydian, *De Magistratibus. On the Magistracies of the Roman Constitution.* Translated by T. F. Carney. December 1971, Coronado Press.
*  *On powers, or, The magistracies of the Roman state / Ioannes Lydus*; introduction, critical text, translation, commentary, and indices by Anastasius C. Bandy. Series: Memoirs of the American Philosophical Society, v. 149 ISSN 0065-9738. Philadelphia : American Philosophical Society, 1983, c1982. Greek text, parallel English translation.  Based on the Codex Caseolinus.
*  *Des magistratures de l'état romain.* Jean le Lydien. Text, French translation and commentary by Michel Dubuisson, Jacques Schamp.  Belles Lettres (2006)

## Εξωτερικοί σύνδεσμοι
*Ελληνικό πρωτότυπο με λατινική μετάφραση. 
*Greek Opera Omnia by Migne Patrologia Graeca with analytical indexes (ελληνικά)
*Teubner edition of ''De Mensibus'' (1898) by R. Wunsch. (λατινικά)
*English translation of ''De Mensibus'' 4:158 (on December) (αγγλικά)

Κατηγορία:Βυζαντινοί συγγραφείς
Κατηγορία:Βυζαντινοί ιστορικοί
Κατηγορία:Βυζαντινοί του 6ου αιώνα
Το σφαγείο

**«Το σφαγείο»** είναι τραγούδι του Μίκη Θεοδωράκη. Είναι επίσης γνωστό ως το «μεσημέρι».

## Η ιστορία
Είναι μέρος του έργου του *Τα τραγούδια του Ανδρέα*, έργο αφιερωμένο στον αγωνιστή του αντιδικτατορικού αγώνα Ανδρέα Λεντάκη. Αναφέρεται σε πραγματικά γεγονότα και κυρίως στα βασανιστήρια που υποβάλλονταν τόσο ο μουσικοσυνθέτης, τον είχαν τοποθετήσει σε κελί κοντά σε χώρους βασανισμού, όσο και τα βασανιστήρια που είχε υποστεί ο ίδιος ο Ανδρέας Λεντάκης, στο κτήριο της Ασφάλειας της Μπουμπουλίνας. Είναι ένα από τα πιο σημαντικά έργα του αγώνα ενάντια στην Χούντα των Συνταγματαρχών το οποίο συμπεριλαμβάνει με τη σειρά τα τραγούδια 
# ΑΥΤΟ ΠΟΥ ΗΣΟΥΝ ΚΑΠΟΤΕ ΘΑ ΓΙΝΕΙΣ ΞΑΝΑ
# ΕΙΜΑΣΤΕ ΔΥΟ
# ΣΟΥ ΕΙΠΑΝ ΨΕΜΑΤΑ ΠΟΛΛΑ
# ΤΟ ΣΦΑΓΕΙΟ

## Δισκογραφία
Στη δισκογραφία ο κύκλος τραγουδιών "Τα τραγούδια του Ανδρέα" συμπεριλαμβάνεται στο "Θεοδωράκης Διευθύνει Θεοδωράκη Νο 2" σε ερμηνεία Μαρίας Φαραντούρη-Αντώνης Καλογιάννης. Το τραγούδι, επίσης, έχει ερμηνευτεί και από τον ίδιο, από την Μαρία Φαραντούρη και τον Βασίλη Παπακωνσταντίνου, ενώ σε πρώτη ερμηνεία εμφανίζεται το 1971 από τον Ζωρζ Μουστακί. Επίσης το τραγούδι παρουσιάζεται και στην ταινία του Νίκου Κούνδουρου «Τα τραγούδια της φωτιάς».

## Στίχοι (ενδεικτικά)

:

Το μεσημέρι χτυπάνε στο γραφείο

μετρώ τους χτύπους τον πόνο μετρώ

είμαι θρεφτάρι μ’ έχουν κλείσει στο σφαγείο

σήμερα εσύ αύριο εγώ

Χτυπούν το βράδυ στην ταράτσα τον Ανδρέα

μετρώ τους χτύπους το αίμα μετρώ

πίσω απ’ τον τοίχο πάλι θα `μαστε παρέα

τακ τακ εσύ τακ τακ εγώ

Που πάει να πει

σ’ αυτή τη γλώσσα τη βουβή

βαστάω γερά, κρατάω καλά

Μες στις καρδιές μας αρχιναέι το πανηγύρι

τακ τακ εσύ τακ τακ εγώ

τακ τακ εσύ τακ τακ εγώ

Μύρισε το σφαγείο μας θυμάρι

και το κελί μας κόκκινο ουρανό

Μύρισε το σφαγείο μας θυμάρι

και το κελί μας κόκκινο ουρανό

Χτυπούν το βράδυ στην ταράτσα τον Ανδρέα

μετρώ τους χτύπους το αίμα μετρώ

πίσω απ’ τον τοίχο πάλι θα `μαστε παρέα

τακ τακ εσύ τακ τακ εγώ

Που πάει να πει

σ’ αυτή τη γλώσσα τη βουβή

βαστάω γερά, κρατάω καλά

Μύρισε το σφαγείο μας θυμάρι

και το κελί μας κόκκινο ουρανό

Μύρισε το σφαγείο μας θυμάρι

και το κελί μας κόκκινο ουρανό

## Εξωτερικοί σύνδεσμοι
* Επίσημος Ιστοχώρος 
* Αναφορά του βιρτουόζου του μπουζουκιού Κ. Παπαδόπουλου στα "Τραγούδια του Ανδρέα"

Κατηγορία:Αντιδικτατορικός αγώνας
Κατηγορία:Επαναστατικά τραγούδια
Κατηγορία:Τραγούδια του 1968
Κατηγορία:Τραγούδια του Μίκη Θεοδωράκη
Παύλος Μουσούρος

Ο **Παύλος Μουσούρος** (1810-1876) ήταν ελληνικής καταγωγής διπλωμάτης της Οθωμανικής Αυτοκρατορίας και Ηγεμόνας της Σάμου.
## Βιογραφία
Γεννήθηκε στη Κωνσταντινούπολη το 1810 και ήταν απόφοιτος της Μεγάλης του Γένους Σχολής. Ήταν γιος του Στέφανου Μουσούρου και της Κασσάνδρας, και αδελφός του Κ. Μουσούρου.  Αναδείχθηκε και αυτός όπως ο αδελφός του διπλωμάτης όπου και υπήρξε πρέσβης της Οθωμανικής Αυτοκρατορίας στη Βιέννη. Το 1866 ανακλήθηκε και με διαταγή του Σουλτάνου ανέλαβε το ίδιο έτος Ηγεμόνας της Σάμου, θέση που διατήρησε μέχρι το 1873. 

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.850.

Κατηγορία:Οθωμανοί διπλωμάτες
Κατηγορία:Ηγεμόνες Σάμου
Κάνο Τζίγκορο

Ο **Τζίγκoρο Κάνο** () (28 Οκτωβρίου 1860 - 4 Μαΐου του 1938) ήταν Ιάπωνας εκπαιδευτικός που έμεινε γνωστός ως ιδρυτής του Τζούντο. 

Στην επαγγελματική ζωή του ήταν ένας εκπαιδευτικός. Υπηρέτησε διευθυντής της πρωτοβάθμιας εκπαίδευσης για το Υπουργείο Παιδείας από το  1898 έως το 1901. Έπαιξε καθοριστικό ρόλο στη καθιέρωση του Τζούντο και του Κέντο ως μέρος του ιαπωνικού δημοσίου σχολικού προγράμματος το 1910.

Το Τζούντο ήταν η πρώτη ιαπωνική πολεμική τέχνη που κέρδισε ευρεία διεθνή αναγνώριση, και η πρώτη που έγινε επίσημο ολυμπιακό άθλημα. Παιδαγωγικές καινοτομίες που αποδόθηκαν στον Κάνο περιλαμβάνουν τη χρήση της μαύρης και λευκής ζώνης, καθώς και η εισαγωγή του συστήματος Νταν για να δείξει τη σχετική κατάταξη μεταξύ των μελών μιας πολεμικής τέχνης.

Ο Κάνο ήταν επίσης ένας πρωτοπόρος του διεθνούς αθλητισμού. Ήταν το πρώτο ασιατικό μέλος της Διεθνούς Ολυμπιακής Επιτροπής (ΔΟΕ) (υπηρέτησε από το 1909 μέχρι το 1938) εκπροσωπώντας επίσημα την Ιαπωνία, στην πλειοψηφία των Ολυμπιακών Αγώνων που διεξήχθησαν μεταξύ 1912 και 1936 και λειτουργώντας ως ο κορυφαίος εκπρόσωπος για την Ιαπωνία για τους Ολυμπιακούς του 1940.

## Παραπομπές


Κατηγορία:Ιάπωνες
Κατηγορία:Ιάπωνες συγγραφείς
Κατηγορία:Τζούντο
Κατηγορία:Μέλη Διεθνούς Ολυμπιακής Επιτροπής
Nintendo 3DS

right|170px|thumb|Το Νintendo 3DS σε μπλε χρώμα.
Το **Nintendo 3DS** (ιαπωνικά: ニンテンドー 3DS, Χέπμπορν: Nintendō Surī Dī Esu, συντομογραφία: 3DS) είναι φορητή κονσόλα βιντεοπαιχνιδιών της Nintendo. Η συσκευή κυκλοφόρησε στην Ιαπωνία στις 26 Φεβρουαρίου 2011, στην Ευρώπη στις 25 Μαρτίου 2011, στην Βόρεια Αμερική στις 27 Μαρτίου 2011, και στην Αυστραλία στις 31 Μαρτίου 2011. Είναι συμβατή με λογισμικό Nintendo DS, συμπεριλαμβανομένου και του λογισμικού του Nintendo DSi.

## Χαρακτηριστικά
Το κεντρικό χαρακτηριστικό της συσκευής είναι η ικανότητα της να παράγει 3D εφέ χωρίς ανάγκη ειδικών γυαλιών, μέσω μιας διαδικασίας που ονομάζεται **αυτοστερεοσκοπία**. Έχει νέες ικανότητες, όπως πρόσβαση στο Νintendo e-shop, το οποίο επιτρέπει αποθήκευση λογισμικού, 3D trailers μελλοντικών παιχνιδιών για το 3DS και παιχνίδια του Game Boy, φτιαγμένα σε 3D. Επίσης, επιτρέπει τη σύνδεση στο Web Browser, που υπάρχει για το Nintendo DSi. Τον Ιούλιο 2012 κυκλοφόρησε και η XL έκδοση με 90% μεγαλύτερες οθόνες. Επίσης στις 13 Φεβρουαρίου 2015 κυκλοφόρησαν τα New Nintendo 3DS και New Nintendo 3DS XL με δυνατότερο επεξεργαστή, βελτιωμένες λειτουργίες 3D, δυνατότητα χρήσης Amiibo, έναν νέο μοχλό με το όνομα C-stick και τα δύο νέα κουμπιά ZL και ZR.

 

Κατηγορία:Nintendo 3DS
Κατηγορία:Κονσόλες της Nintendo
Κατηγορία:Κονσόλες βιντεοπαιχνιδιών όγδοης γενιάς
Κατηγορία:Φορητές κονσόλες βιντεοπαιχνιδιών
Δέσποινα Νικολαΐδου

Η **Δέσποινα Νικολαΐδου** (1934-16 Φεβρουαρίου 2023) ήταν Ελληνίδα ηθοποιός του θεάτρου και του κινηματογράφου. 

## Βιογραφία
Αποφοίτησε από τη Δραματική Σχολή του Εθνικού Θεάτρου. Συμμετείχε σε ταινίες της χρυσής εποχής του ελληνικού κινηματογράφου, σε τηλεοπτικές σειρές και σε ραδιοφωνικές εκπομπές. Χαρακτηριστικοί ήταν οι ρόλοι της Ρούλας Γκραβάνη, κολλητής φίλης της Λίζας Πετροβασίλη (Αλίκη Βουγιουκλάκη), στην ταινία *[[Χτυποκάρδια στο θρανίο]]* (1963) αλλά και της Μαίρης στη *Μοντέρνα Σταχτοπούτα* (1965).

Σύζυγός της υπήρξε ο επίσης ηθοποιός Γιώργος Μούτσιος, με τον οποίο το 1977 συγκρότησαν τον δικό τους θίασο.

Απεβίωσε στις 16 Φεβρουαρίου 2023, σε ηλικία 89 ετών.

## Φιλμογραφία
### Κινηματογράφος

### Τηλεοπτικές σειρές

### Βιντεοταινίες

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Χερρενχάουζεν

thumb|right|Κάστρο Χερρενχάουζεν, Αννόβερο, περ. 1895
Το **Χερρενχάουζεν** (*Herrenhausen*) είναι ένας διοικητικός τομέας της γερμανικής πόλης του Ανόβερου, που είναι γνωστός για τους μπαρόκ Κήπους Χερρενχάουζεν.

Ο Ερνέστος Αύγουστος, Εκλέκτορας του Μπράουνσβαϊγκ-Λύνεμπουργκ πέθανε στο Κάστρο Χερρενχάουζεν και ο εγγονός του Γεώργιος Β΄ της Μεγάλης Βρετανίας γεννήθηκε εκεί. Κατά τη διάρκεια του Β΄ Παγκοσμίου Πολέμου το κάστρο υπέστη εκτεταμένες καταστροφές σε έναν βρετανικό βομβαρδισμό στις 18 Οκτωβρίου 1943 και καταστράφηκε ολοσχερώς από την επακόλουθη πυρκαγιά.

Μεταξύ 2011-12 επανοικοδομήθηκε σε πιστή αναπαράσταση η πρόσοψη του κάστρου, που πλαισιώθηκε από δύο κτίσματα, ένα μουσείο και έναν συνεδριακό χώρο και άνοιξε για το κοινό το 2013.

Κατηγορία:Γεωγραφία της Γερμανίας
Κατηγορία:Αννόβερο
Άγιος Ανδρέας Ιωαννίνων

Ο **Άγιος Ανδρέας** είναι οικισμός και έδρα ομώνυμης τοπικής κοινότητας, της δημοτικής ενότητας (πρώην δήμου) Σελλών, του δήμου Δωδώνης, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Δωδώνης του νομού Ιωαννίνων, στο γεωγραφικό διαμέρισμα Ηπείρου.
*Μέχρι το 1977 ο οικισμός ονομαζόταν *Λιβιάχοβο*.
## Γεωγραφικά στοιχεία
Ο Άγιος Ανδρέας είναι οικισμός στο νοτιοδυτικό τμήμα του νομού, ανάμεσα στις βορειοανατολικές απολήξεις των ορέων Σουλίου και τις νοτιοδυτικές απολήξεις του όρους Μιτσικέλι, σε μέσο σταθμικό υψόμετρο 720 μέτρα. Απέχει 45 χιλιόμετρα ΝΔ. από την Αγία Κυριακή Θεριακησίου (έδρα του δήμου Δωδώνης) και 51 χλμ. περίπου ΝΔ. της πόλης των Ιωαννίνων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 12,266 χμ² (2011). 
## Πληθυσμός

## Διοικητικές μεταβολές μέχρι τον «Καλλικράτη»
Ως *Λιβιάχοβο*

Ο οικισμός αναγνωρίστηκε το 1919 και ορίστηκε έδρα της κοινότητας Λιβιαχόβου. Το 1977 μετονομάστηκε σε *Άγιος Ανδρέας*

Ως *Άγιος Ανδρέας*
*Με το ΦΕΚ 244Α - 4/12/1997 ο οικισμός αποσπάστηκε από την κοινότητα Αγίου Ανδρέα (Λιβιαχόβου) και προσαρτήθηκε στον δήμο Σελλών
*Με το ΦΕΚ 87Α - 07/06/2010 αποσπάστηκε από τον δήμο Σελλών και προσαρτήθηκε στον δήμο Δωδώνης

(Πηγή: https://www.eetaa.gr/metaboles/oikmet_details.php?id=17596)

## Ιστορικά στοιχεία
Το τοπωνύμιο του οικισμού έχει, πιθανόν, σλαβική προέλευση. Κατά την Τουρκοκρατία η περιοχή ήταν υπό την προστασία επιφανών Τούρκων και ανήκε στην υποδιοίκηση Παραμυθιάς. Στις αρχές του 16ου αιώνα δημιουργήθηκε η Σουλιώτικη Ομοσπονδία η οποία απέκτησε τον έλεγχο πολλών χωριών της περιοχής. Σε χάρτη που σώζεται για την εξέλιξη της Ομοσπονδίας (1746 έως 1790) ο οικισμός εμφανίζεται ως  «Παρασουλιώτικο» χωριό της περιοχής Τσαρακοβίστα. Σημαντικό ρόλο στα χρόνια της Τουρκοκρατίας έπαιξαν τα μοναστήρια και οι ναοί. Σε ένα από αυτά  ξεκίνησε και η επανάσταση της Ηπείρου το 1611. Το 1920 το Λβιάχοβο εντάχθηκε στην υποδιοίκηση  Ιωαννίνων και αργότερα στην επαρχία Δωδώνης.

(Πηγή:)
## Αξιοθέατα
*Ο ναός του Αγίου Ανδρέα απ' όπου πήρε την ονομασία του ο οικισμός
*Ο ναός της Μεταμορφώσεως Σωτήρος, χτισμένος το 1751 με πλούσιο αγιογραφικό διάκοσμο
*Ο ναός του Αγίου Δημητρίου από τον οποίο σώζεται μέρος του Αγίου Βήματος και λιθόχτιστο τέμπλο.

## Σύλλογοι και Εκδηλώσεις
Οι σύλλογοι του χωριού είναι δύο: η **Αδελφότητα Λιβιαχοβιτών** με έδρα στην Αθήνα και το **Πνευματικό Κέντρο Αγίου Ανδρέα** με έδρα το χωριό (στον ανακαινισμένο χώρο του σχολείου). Πανηγύρι γίνεται στο χωριό στις 19-20 Ιουλίου, ενώ το αντάμωμα Λιβιαχοβιτών γίνεται επίσης στο χωριό αλλά δεν έχει σταθερή ημερομηνία (συνήθως κάθε  Αύγουστο πριν τις 15 του μηνός) 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)

## Εξωτερικοί σύνδεσμοι
*liviahovo.com
*https://www.facebook.com/groups/50975492939/

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Αυγεραίικα Αχαΐας

Τα **Αυγεραίικα** της Ωλενίας είναι οικισμός του Νομού Αχαΐας που ανήκει στο Δήμο Δυτικής Αχαΐας.

## Γενικά στοιχεία
Τα Αυγεραίικα βρίσκονται ανάμεσα στα χωριά Άνω Σουδεναίικα και Καλαμάκι (Χαρμπιλαίικα), ενώ κοντά του βρίσκεται και το μικρό χωριό Ποιμενοχώρι (Μπουντουραίικα). Πολύ κοντά του είναι η ΒΙ.ΠΕ. Πάτρας.

Η ονομασία του πρόκειται για ανθρωπωνυμικό και κατά πάσα πιθανότητα προήλθε από το επίθετο της οικογένειας "Αυγέρη", που κατοικεί στην περιοχή. Οι πρώτοι οικιστές λέγεται ότι κατάγονται από την περιοχή των Καλαβρύτων.

Την περίοδο 1997-2010, βάσει του διοικητικού σχεδίου «Καποδίστριας», ανήκε στον πρώην Δήμο Ωλενίας ως τμήμα του δημοτικού διαμερίσματος Αγίου Νικολάου Κράλη.

Με το ΦΕΚ 256Α της 28/08/1912 ο οικισμός *Αυγερέϊκα* προσαρτάται στην τότε Κοινότητα Κραλίου. Η πρώτη ονομασία του οικισμού *Αυγερέικα* διορθώνεται τυπικά σε *Αυγεραίικα* στις 16/10/1940.

## Συνοικίες
**Μπουνιαίικα**Τα Μπουνιαίικα, που είναι πλέον συνοικισμός των Αυγεραίικων, πήραν το όνομά τους από την οικογένεια "Μπούνια".

**Παπανικολαίικα**Στις απογραφές του 1920 και του 1928 απογράφεται αυτοτελώς ο οικισμός Παπανικολαίικα, με 28 και 21 κατοίκους αντίστοιχα, ο οποίος αποτελεί πλέον συνοικία των Αυγεραίικων. Ο πρώτοι κάτοικοι αυτής της οικιστικής θέσης φέρεται να κατάγονται από τη Γουρζούμισσα (Λεόντιο).

## Δημογραφικά στοιχεία
Εμφανίζεται ως οικισμός για πρώτη φορά το 1912 και από το 1920 απογράφεται αυτοτελώς. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Κύρια δραστηριότητα των κατοίκων του είναι η κτηνοτροφία και η γεωργία (κυρίως οι αμπελοκαλλιέργειες). Στην περιοχή επίσης δραστηριοποιείται πίστα μηχανοκίνητου αθλητισμού.

Οικογενειακά επίθετα που απαντούν σήμερα στο χωριό: Αυγερόπουλος, Αυγέρος, Γιαννόπουλος, Ζουγλής, Καλογερόπουλος, Κατσαΐτης, Μπούνιας, Πανίτσας, Σταματιάδης.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α'-Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμματα Αυγεραίικα, Λήμμα Μπουνιαίικα, λήμμα Παπανικολαίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αυγεραίικων Αχαΐας, eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Κοινότητας Αγίου Νικολάου Κράλη Αχαΐας, eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Πανανικολαίικων Αχαΐας, eetaa.gr. Ανακτήθηκε: 29/10/2017.
* Αυγεραίικα. moriasnow.gr
* Αυγεραίικα. wikimapia.org

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κονδρούσοι

Οι **Κονδρούσοι** ήταν αρχαία γερμανική φυλή που ζούσε στο σημερινό Βέλγιο , στην περιοχή μεταξύ Λιέγης και Ναμύρ. Η επαρχία αυτή είναι δασώδης με αρκετούς λόφους που ακουμπούν στις παρυφές των Αρδεννών. Οι Κονδρούσοι ήταν λαός των Βέλγων που προσδιορίζονταν διαφορετικά από τους Κέλτες. Γνωρίζουμε ότι οι Βέλγες είχαν ανάμεικτη καταγωγή από γερμανούς και Κέλτες, όμως κάποιες φυλές ήταν περισσότερο γερμανικές από άλλες. 

Όλα όσα ξέρουμε γι’αυτούς προέρχονται από τα *«Απομνημονεύματα περί γαλατικού και περί εμφυλίου πολέμου»* του Ιουλίου Καίσαρα. Στο κεφάλαιο 1.4, ο Καίσαρας αναφέρει πως οι βέλγοι «γερμανοί» είχαν διασχίσει το Ρήνο πριν πολλά χρόνια με σκοπό να καλλιεργήσουν τα εύφορα εδάφη της δυτικής πλευράς του. Απέκτησαν και διατήρησαν τη δική τους περίφανη ταυτότητα η οποία τους επέτρεψε να αντισταθούν επιτυχώς στις επιδρομές των Κίμβρων και των Τευτόνων πριν τα 113 π.Χ., ώσπου τελικά οι τελευταίοι αναγκάστηκαν να επιτεθούν στη Ρώμη και να συντριβούν. 
Στο κεφάλαιο 2.4., ο Καίσαρας τους προσδιορίζει ξεκάθαρα ως γερμανούς (αν και η γλώσσα τους μας είναι άγνωστη), μαζί με τους Εβούρωνες, τους Καιραισούς και τους Παιμανούς. Το 57 π.Χ., οι φυλές αυτές ενώθηκαν ενάντια στον Ιούλιο Καίσαρα αλλά έχασαν στη Μάχη του Σάβη (σύνορα Γαλλίας-Βαλλωνίας). Φαίνεται πως μετά την ήττα τους, οι Κονδρούσοι ήταν πλέον εξαρτημένοι από τους Τρίβηρους και τους Εβούρωνες (κεφ. 4.6). Ακολούθησαν μεμονομένες συρράξεις μεταξύ των ρωμαίων και των εναπομείναντων γερμανών, αλλά ενώ ο Ιούλιος Καίσαρας διέλυσε ολοκληρωτικά τους Εβούρωνες που συνέχισαν να πολεμούν, οι Κονδρούσοι ζήτησαν την επιείκειά του και σώθηκαν. 

Οι εν λόγω περιοχές περιήλθαν τελικά στην Ρωμαϊκή επικράτεια και οι Ρωμαίοι είχαν σκοπό να επεκταθούν ακόμα περισσότερο προς τα βόρεια, αλλά ή Μάχη του Τευτοβούργιου δρυμού άλλαξε τα σχέδιά τους. Οι Κονδρούσοι, όπως και άλλοι Βέλγες, θα πρέπει να ήταν ευτυχείς με τη Ρωμαϊκή διοίκηση των εδαφών τους καθώς, έκτοτε, χάνονται από τα ιστορικά γραπτά. Θα πρέπει να αφομοιώθηκαν με τους Φράγκους και να έζησαν στις σημερινές χώρες Ολλανδίας, Βελγίου και Λουξεμβούργου.

## Παραπομπές


## Εξωτερικοί σύνδεσμοι
* 

Κατηγορία:Πρώιμοι γερμανικοί λαοί
Κατηγορία:Φυλές του Γαλατικού Πολέμου
Κατηγορία:Φυλές της προρωμαϊκής Γαλατίας
Κατηγορία:Βέλγοι (αρχαίος λαός)
Β΄ Εθνική ποδοσφαίρου ανδρών 1991-92

Η **Β΄ Εθνική Κατηγορία 1991–1992** διεξήχθη σε έναν όμιλο των 18 ομάδων. Στην Α΄ Εθνική προβιβάστηκαν οι 3 πρώτες ομάδες. 

## Διοργάνωση
Από το 1991 με τον νόμο 1958/1991, η Ε.Π.Α.Ε. ανέλαβε την οργάνωση και τη διεξαγωγή των πρωταθλημάτων της Β΄ Εθνικής και της Γ΄ Εθνικής, αν και στην Γ΄ Εθνική δικαίωμα συμμετοχής είχαν είτε οι Ποδοσφαιρικές Ανώνυμες Εταιρείες (Π.Α.Ε.), είτε τα αθλητικά σωματεία που είχαν ιδρύσει τα Τμήματα Αμειβομένων Ποδοσφαιριστών τα οποία δημιουργήθηκαν με τον ίδιο νόμο. 

Στο πρωτάθλημα Β΄ Εθνικής του 1991-92 δεν υπήρξε κάποια καινοτομία σε σχέση με εκείνο της προηγούμενης σεζόν 1990-91. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. 
* **Ομάδες (18)**
* **Πρωταθλητής**: **[[Απόλλων Καλαμαριάς (ποδόσφαιρο)|Απόλλων Καλαμαριάς]]**, άνοδος στην Α΄ Εθνική.
** **Δευτεραθλητής**: **[[Ιωνικός Νίκαιας (ποδόσφαιρο)|Ιωνικός Νικαίας]]**, άνοδος στην Α΄ Εθνική.
** **Τριταθλητής**: **[[Εδεσσαϊκός]]**, άνοδος στην Α΄ Εθνική.
* **Υποβιβασμός (4)**: Α.Ο. Αιγάλεω, Διαγόρας Ρόδου, Α.Γ.Σ.Κ. Καστοριά, Α.Ο. Τρίκαλα.
** **Υποβιβασμός από Α΄ Εθνική (3)**: Εθνικός Πειραιώς, Πανσερραϊκός, Πανιώνιος. 
** **Άνοδος από Γ΄ Εθνική (4)**:  Προοδευτική, Εορδαϊκός, Παναιτωλικός, Α.Ε. Ποντίων Βέροιας.

### Πρώτοι σκόρερ
* **21 γκολ**: Δημήτρης Νόλης (Απόλλων Καλαμαριάς).
* **14 γκολ**: Βασίλης Τσιάρτας (Νάουσα).
* **12 γκολ**: Μιχάλης  Αλεξιάδης (Νάουσα), Μιχάλης Μπαξεβάνογλου (Καβάλα), Μιχάλης Ζιώγας (Ιωνικός).

## Βαθμολογία

## Παραπομπές


## Πηγές
* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 462.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 204-206.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1991-1992
The Jacksons (άλμπουμ)

Το ***The Jacksons*** είναι το δέκατο άλμπουμ των Τζάκσον 5 που κυκλοφόρησε το 1976 από τη Epic/CBS Records υπό τη Philadelphia International. Το άλμπουμ ήταν το πρώτο του συγκροτήματος με τη CBS, μετά από επταετή συνεργασία με τη Motown. Ο Ζερμαίν Τζάκσον έμεινε με τη Motown και έτσι αντικαταστάθηκε με τον νεότερο αδερφό Τζάκσον, Ράντι Τζάκσον.

Οι διευθυντές της Philadelphia International Κέννεθ Γκάμπλ και Λέων Χαφ ήταν παραγωγοί του άλμπουμ, καθώς και στο πρώτο top ten hit τους σε 2 χρόνια, το *Enjoy Yourself*, αλλά είχε δυσκολίες με το συγκρότημα. Ωστόσο, το συγκρότημα στάθηκε ικανό να γράψει το υλικό για το πρώτο τους άλμπουμ, κάτι που τους αρνήθηκε η Motown. Οι The Jacksons έγραψαν το *Style of Life* και το *Blues Away*, το οποίο αποτελεί το πρώτο δημοσιευμένο τραγούδι του Μάικλ Τζάκσον. Επίσης, κυκλοφόρησε το *Show You the Way to Go*. Το άλμπουμ έφθασε στη 36η και στη 6η θέση των R&B album charts.

Το άλμπουμ ήταν το πρώτο χρυσό άλμπουμ, παρόλο ότι είχαν πωλήσει 10 εκατομμύρια άλμπουμ με τη Motown. (τα οικονομικά της Motown και οι πωλήσεις των άλμπουμ ήταν άγνωστες έως το 1976).

## Κατάλογος τραγουδιών

# Enjoy Yourself (Κέννι Γκαμπλ/Λέων Χάφ) – 3:00
# Τhink Happy (Κέννι Γκάμπλ/Λέων Χαφ) – 3:07
# Good Times (Κέννι Γκάμπλ/Λέων Χαφ) – 4:57
# Keep on Dancing (Ντέξτερ Βάνσελ) – 4:31
# Blues Away (Μάικλ Τζάκσον) – 3:12
# Show You the Way to Go (Κέννι Γκαμπλ/Λέων Χαφ) – 5:30
# Living Together (Ντέξτερ Βάνσελ) – 4:26
# Strength of One Man (Γκεν ΜακΦάντεν/Τζων Ουάιτχεντ/Βίκτωρ Κάρσταρφεν) – 3:56
# Dreamer (Κέννι Γκάμπλ/Λέων Χαφ) – 3:05
# Style of Life (Τίτο Τζάκσον/Μάικλ Τζάκσον) – 3:19

Κατηγορία:Δισκογραφία των Τζάκσον 5
Κατηγορία:Άλμπουμ του 1976
Β΄ Εθνική ποδοσφαίρου ανδρών 1994-95

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1994-95** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση

Στο πρωτάθλημα Β΄ Εθνικής του 1994-95 δεν υπήρξε κάποια καινοτομία σε σχέση με εκείνο της προηγούμενης σεζόν 1993-94. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. 
***Ομάδες (18)**
***Πρωταθλητής**: **[[Πανηλειακός]]**, άνοδος στην Α΄ Εθνική.
****Δευτεραθλητής**: **[[Παναχαϊκή Γ.Ε. (ποδόσφαιρο)|Παναχαϊκή]]**, άνοδος στην Α΄ Εθνική.
****Τριταθλητής**: **[[Π.Σ. Καλαμάτα]]**, άνοδος στην Α΄ Εθνική.
***Υποβιβασμός (4)**: Χαραυγιακός, Πανσερραϊκός, Α.Ε. Ποντίων Βέροιας, Α.Π.Σ. Κόρινθος.
****Υποβιβασμός από Α΄ Εθνική (3)**: Δόξα Δράμας, Λεβαδειακός, Α.Ο. Καβάλα. 
****Άνοδος από Γ΄ Εθνική (4)**:  Α.Γ.Σ.Κ. Καστοριά, Α.Ο. Τρίκαλα, Πανελευσινιακός, Δόξα Βύρωνα.

### Πρώτοι σκόρερ

***17 γκολ**:  Μπογκόλιουμ Ραγγέλοβιτς (Αναγέννηση Κολινδρού).
***16 γκολ**: Νίκος Κακανούλιας (Παναργειακός).
***14 γκολ**: Δημήτρης Νόλης (Απόλλων Κ.), Θωμάς Τρούπκος (Βέροια),  Πέντραγκ Μίτις (ΕΑΡ), Θοδωρής Αρμύλαγος (Πανηλειακός), Γιώργος Στράντζαλης (Πανηλειακός).

## Βαθμολογία

## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 488.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 212-215.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1994-1995
Β΄ Εθνική ποδοσφαίρου ανδρών 1995-96

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1995-96** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση

Στο πρωτάθλημα Β΄ Εθνικής του 1995-96  δεν υπήρξε κάποια καινοτομία σε σχέση με εκείνο της προηγούμενης σεζόν 1994-95. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. 
***Ομάδες (18)**
***Πρωταθλητής**: **[[Α.Ο. Καβάλα (ποδόσφαιρο)|Α.Ο. Καβάλα]]**, άνοδος στην Α΄ Εθνική.
****Δευτεραθλητής**: **[[Γ.Α.Σ. Βέροια]]**, άνοδος στην Α΄ Εθνική.
****Τριταθλητής**: **[[Α.Γ.Σ.Κ. Καστοριά]]**, άνοδος στην Α΄ Εθνική.
***Υποβιβασμός (4)**: Ιάλυσος Ρόδου, Αναγέννηση Κολινδρού, Αναγέννηση Καρδίτσας, Πιερικός.
****Υποβιβασμός από Α΄ Εθνική (3)**: Α.Ε. Λάρισα, Πανιώνιος, Εθνικός Πειραιώς. 
****Άνοδος από Γ΄ Εθνική (4)**:  Πανσερραϊκός, Παναιτωλικός, Νίκη Βόλου, Α.Ο. Πύργος.

### Πρώτοι σκόρερ
Οι 3 πρώτοι σκόρερ ήταν:

***17 γκολ**:  Μοχάμεντ Αφάς (Προοδευτική).
***15 γκολ**: Μάριος Σέγκος (Ιάλυσος),  Μάρκοβιτς (Πανελευσινιακός).
***14 γκολ**: Θωμάς Κυπαρίσσης (Πανελευσινιακός).

## Βαθμολογία

## Αναφορές


## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 492.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 215-218.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1995-1996
Β΄ Εθνική ποδοσφαίρου ανδρών 1996-97

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1996-97** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση

Στο πρωτάθλημα Β΄ Εθνικής του 1996-97 δεν υπήρξε κάποια καινοτομία σε σχέση με εκείνο της προηγούμενης σεζόν 1995-96. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. 
***Ομάδες (18)**
***Πρωταθλητής**: **[[Πανιώνιος (ποδόσφαιρο)|Πανιώνιος]]**, άνοδος στην Α΄ Εθνική.
****Δευτεραθλητής**: **[[Α.Ο. Προοδευτική Νεολαία (ποδόσφαιρο)|Προοδευτική]]**, άνοδος στην Α΄ Εθνική.
****Τριταθλητής**: **[[Εθνικός Πειραιώς (ποδόσφαιρο)|Εθνικός]]**, άνοδος στην Α΄ Εθνική.
***Υποβιβασμός (4)**: Ε.Α. Ρεθυμνιακού, ΠΑΣ Γιάννινα, Φ.Α.Σ. Νάουσα, Α.Ο. Πύργος.
****Υποβιβασμός από Α΄ Εθνική (3)**: Άρης Θεσσαλονίκης, Εδεσσαϊκός, Α.Γ.Σ. Καστοριά. 
****Άνοδος από Γ΄ Εθνική (4)**:  Αναγέννηση Καρδίτσας, Εθνικός Αστέρας, Καλλιθέα, Α.Σ. Λύκοι Θεσ/νίκης.

### Πρώτοι σκόρερ

***18 γκολ**: Γιάννης Παφλιάς (Νίκη Βόλου). 
***15 γκολ**: Μιχάλης Κλοκίδης (Λεβαδειακός).
***14 γκολ**:  Ρ. Αντεμάρ (Παναιτωλικός), Αλμανίδης (Προοδευτική).

## Βαθμολογία

## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 496.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 219-221.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1996-1997
Β΄ Εθνική ποδοσφαίρου ανδρών 1992-93

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1992-93** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. Από τη σεζόν αυτή καθιερώθηκε το σύστημα βαθμολογίας 3-1-0, αντί για το 2-1-0, που ίσχυε από τη σεζόν 1973-74.

## Διοργάνωση

Στο πρωτάθλημα Β΄ Εθνικής του 1992-93 δεν υπήρξε κάποια καινοτομία σε σχέση με εκείνο της προηγούμενης σεζόν 1991-92. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. 
***Ομάδες (18)**
***Πρωταθλητής**: **[[Φ.Α.Σ. Νάουσα]]**, άνοδος στην Α΄ Εθνική.
****Δευτεραθλητής**: **[[Λεβαδειακός]]**, άνοδος στην Α΄ Εθνική.
****Τριταθλητής**: **[[Πανιώνιος (ποδόσφαιρο)|Πανιώνιος]]**, άνοδος στην Α΄ Εθνική.
***Υποβιβασμός (4)**: Πανσερραϊκός, Εορδαϊκός, Παναιτωλικός, Δόξα Βύρωνα.
****Υποβιβασμός από Α΄ Εθνική (3)**: Πιερικός, Ιωνικός Νικαίας, Α.Π.Σ. Κόρινθος. 
****Άνοδος από Γ΄ Εθνική (4)**:  Αναγέννηση Καρδίτσας, Π.Σ. Καλαμάτα, Γ.Α.Σ. Βέροια, Γ.Σ. Καλλιθέα.

### Πρώτοι σκόρερ

***13 γκολ**:  Κώστας Τσάνας (Λεβαδειακός),  Μίροσλαβ Ζίφκοβιτς (Νάουσα),  Πρέντραγκ Μίτιτς (ΕΑΡ).

## Βαθμολογία

## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 476.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 207-209.
*Αθλητική ηχώ 21/6/1993

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1992-1993
Οικογένεια Πανά

Με το όνομα **Πανάς** φέρεται σπουδαία ελληνική ιστορική οικογένεια από την Κεφαλονιά που πρόσφερε μεγάλες υπηρεσίες στην Ελληνική Επανάσταση του 1821 διαθέτοντας όλη τη τεράστια για την εποχή εκείνη περιουσία της, κτηματική και χρηματική στον μεγάλο Αγώνα.

Οι Πανάδες με την πρώτη εκδήλωση της ελληνικής επανάστασης συγκρότησαν και εξόπλισαν δι΄ εξόδων τους ένοπλα τμήματα, 290 ανδρών με αναγκαία πολεμοφόδια και τέσσερα πυροβόλα (κανόνια), με τα οποία αφού διεκπεραιώθηκαν στη Πελοπόννησο συμμετείχαν από τους πρώτους στις διάφορες εκεί πολεμικές επιχειρήσεις και στη συνέχεια στη Στερεά Ελλάδα. Κατά ιστορική καταγραφή μέλη της οικογένειας αυτής έλαβαν μέρος σε 26 μάχες, πολιορκίες και εκστρατείες της εποποιίας της περιόδου εκείνης μέχρι της εθνικής ανεξαρτησίας το 1830.

Από το σύνολο των Πανάδων αγωνιστών ο Ευαγγέλης ή Ευαγγελινός Πανάς συμμετείχε με δικό του σώμα στη νικηφόρα μάχη του Λάλα, ο Δανιήλ Πανάς προήχθη σε στρατηγό μετά τη μάχη της Άμπλιανης (1824), ενώ ο Ηλίας Πανάς προήχθη σε στρατηγό το 1932 και διετέλεσε πληρεξούσιος των Ελλήνων της Κωνσταντινούπολης στη Συνέλευση του 1862.

## Σημαντικότερα μέλη
Σημαντικότερα μέλη της οικογένειας αυτής που διακρίθηκαν ιδιαίτερα ήταν οι:
* Ανδρέας Πανάς (εφοπλιστής προ του 1821)
* Ηλίας Πανάς, αγωνιστής του 1821, μοίραρχος της χωροφυλακής, πολιτικός
* Ευσέβιος Πανάς (καθηγητής της Μεγάλης του Γένους Σχολής).
* Παναγιώτης Πανάς (δημοσιογράφος - ποιητής)
* Ανδρέας Ε. Πανάς, (ιδιαίτερος γραμματέας του Βασιλέως Γεωργίου Α΄).
* Φωτεινός Πανάς, (σπουδαίος ιατρός, πρόεδρος της ιατρικής ακαδημίας του Παρισιού).
* Δημήτριος Πανάς, (πρέσβης και υπουργός)
* Γεώργιος Πανάς, (αντιναύαρχος του Β.Ν., υπουργός)
* Επαμεινώνδας Πανάς, (πρέσβης, διευθυντής του ΕΕΣ)

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.398.
Χείμαρρος Σέλλας

Ο **χείμαρρος Σέλλας** ή όπως συχνά αποκαλείται ποταμός Ράδος ή Μπεντένι (Μπεδένι) είναι ο κύριος χείμαρρος της κεντρικής Αργολίδας μήκους περίπου 20 χιλιομέτρων δυτικά του οικισμού Τραχειάς του νομού Αργολίδας που διασχίζει το φαράγγι του Μπεντενιού καθ' όλη τη διάρκεια του χειμώνα, αρκετές χρονιές δε έως τον μήνα Ιούνιο και εκβάλλει στον Αργολικό Κόλπο στην πεδιάδα των Ιρίων. Έχει συλλεκτική λεκάνη ομβρίων το οροπέδιο της Τραχειάς και όλο τον περιβάλλοντα σε αυτήν ορεινό όγκο, πηγάζει από το όρος Ορθολίθι και τον οικισμό Χώρα (Χώριζα), πολύ κοντά στους οικισμούς Ράδο και Καρατζά καθώς και από το ακατοίκητο πιά χωριό Μπεντένι (από το “Beden”, ουσιαστικό της Τουρκικής και σημαίνει «έπαλξις») που είναι χτισμένο στα πόδια της ομώνυμης ακρόπολης και μεταφερμένο πλέον στον οικισμό Αγία Ελένη ή Μπάφι. Στη θέση Διπόταμο (ή Ποταμιά) στον χείμαρρο συμβάλλουν δύο μεγάλα ρέματα, που πηγάζουν το ένα από τη Χώριζα και το αλλο από το όρος Δίδυμο ή αλλιώς Μεγαλοβούνι. Το δεύτερο περνάει από την περιοχή της Πελεής και ενώνεται με το πρώτο στην περιοχή Σέσι ή Διποτάμια.

## Παραπομπές


## Εξωτερικοί σύνδεσμοι
* Μονή Αυγού
* Αργολική Αρχειακή Βιβλιοθήκη Ιστορίας και Πολιτισμού

Σελλας
Δημήτριος Χολέβας (Παπα-Χολέβας)

Ο πρωτοπρεσβύτερος **Δημήτριος Κ. Χολέβας** (Τσούκα Φθιώτιδας, 26 Ιανουαρίου 1907 - Αθήνα, 16 Ιουλίου 2001), πιο γνωστός ως **Παπα-Χολέβας**, ήταν ιερέας, εκπαιδευτικός και μέλος του Ελληνικού Λαϊκού Απελευθερωτικού Στρατού κατά τη διάρκεια της Εθνικής Αντίστασης με το ψευδώνυμο «Παπαφλέσσας». Απαθανατίστηκε σε φωτογραφίες του Σπύρου Μελετζή ως σύμβολο των  της Εθνικής Αντίστασης.

## Βιογραφικά στοιχεία

Γεννήθηκε την 26 Ιανουαρίου 1907 στο χωριό Τσούκα της Φθιώτιδας και μεγάλωσε στην Μακρακώμη. Σπούδασε φιλολογία και αρχαιολογία στο Πανεπιστήμιο Αθηνών και στο αντίστοιχο της Θεσσαλονίκης, ενώ το 1938 χειροτονήθηκε ιερέας στην Λαμία.

Κατά τη διάρκεια της Κατοχής οργανώθηκε το 1942 στο Ε.Α.Μ. και εντάχθηκε στον ΕΛΑΣ με το ψευδώνυμο «Παπαφλέσσας», ενώ αργότερα διετέλεσε εθνοσύμβουλος της ΠΕΕΑ. Το 1943 πρωτοστάτησε στην ίδρυση της - ελεγχόμενης από το ΕΑΜ - Παγκληρικής Ένωσης Ορθοδόξου Κλήρου Ελλάδας που αμφισβήτησε ανοικτά τη δικαιοδοσία της Ιεράς Συνόδου της Εκκλησίας της Ελλάδος σε διοικητικά και δογματικά ζητήματα. Παράλληλα διετέλεσε γενικός γραμματέας της Παγκληρικής Ένωσης και βασικός εισηγητής (από κοινού με τον ιερέα Κωνσταντίνο Γεωργόπουλο) στο σχετικό συνέδριο που διεξήχθη κατά τα τέλη Αυγούστου του 1943 στο Καρπενήσι. Ωστόσο, πολλές από τις προτάσεις του Χολέβα κατά το συνέδριο της Ένωσης (π.χ. άρση αγαμίας επισκόπων) επικρίθηκαν έντονα από τον - επίσης παρόντα - μητροπολίτη Κοζάνης Ιωακείμ. 

Μεταπολεμικά αντιμετώπισε διάφορες κατηγορίες που σχετίζονταν με τον ηγετικό ρόλο του στην Παγκληρική Ένωση όπως αντιποίηση αρχής, εισαγωγή «καινών δαιμονίων» κλπ με συνέπεια να καταδικαστεί το 1946 από εκκλησιαστικό δικαστήριο σε τριετή αργία. Το 1947 εξορίστηκε στην Ικαρία για μικρό διάστημα. Τα επόμενα χρόνια υπηρέτησε ως καθηγητής σε διάφορα σχολεία ανά τη χώρα (Λαύριο, Λέρος, Αρχάγγελος Ρόδου και Νίκαια). Αναφέρεται πως υπέστη νέες διώξεις κατά τη διάρκεια της Χούντας. Αργότερα εξελέγη δημοτικός σύμβουλος Αγίων Αναργύρων, ενώ ήταν μέλος διαφόρων πολιτικών και πολιτιστικών κινήσεων. Τον Νοέμβρη του 2000, λίγους μήνες πριν από το θάνατό του, του απονεμήθηκε από την Ιερά Σύνοδο ο Χρυσός Σταυρός του Αποστόλου Παύλου και Ευεργετήριον Γράμμα, σε αναγνώριση  των υπηρεσιών του στην πατρίδα.. 

Απεβίωσε στις 16 Ιουλίου του 2001 και κηδεύτηκε στη Μακρακώμη Φθιώτιδας. Ήταν παντρεμένος και πατέρας πέντε παιδιών.

## Παραπομπές


## Εξωτερικοί σύνδεσμοι
*Ντοκιμαντέρ με συνέντευξη του Παπαχολέβα
*Παπα-Χολέβας – ο Παπαφλέσσας της Αντίστασης

## Βιβλιογραφία
*

Κατηγορία:Μέλη του ΕΛΑΣ
Κατηγορία:Έλληνες κληρικοί
Σαράτοφ

Το **Σαράτοφ** (ρωσικά Саратов, ΔΦΑ [sɐˈratəf]) είναι πόλη της Ρωσίας και το διοικητικό κέντρο της Περιφέρειας Σαράτοφ. Βρίσκεται στη δεξιά όχθη του ποταμού Βόλγα στα νοτιοανατολικά του ευρωπαϊκού τμήματος της χώρας. Έχει 837.900 κατοίκους σύμφωνα με την απογραφή του 2010.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Σαράτοφ
Κατηγορία:Πρωτεύουσες ομόσπονδων ενοτήτων της Ρωσίας